cyanic-selkie/wikianc huggingface dataset:
Isbremmar i Antarktis
Isbremar er knytt til 44% av kystlinja kring Antarktis. Det samla arealet deira er 1 541 700 km². Namnet er oppførte i registeret til Scientific Committee on Antarctic Research. Isbremmen i lista under går med klokka kring kontinentet, frå starten i vest i Aust-Antarktis:
Back Porch Bluegrass
Back Porch Bluegrass er debutalbumet til bluegrasskvartetten The Dillards. «Dooley» og «Duelin' Banjo» vart begge gjevne ut på singlar.
Venetiansk
Venetiansk  er eit romansk språk som er morsmål for over to millionar menneske,  hovudsakleg i regionen Veneto i nordlege Italia, der fem millionar innbyggjarar bortimot kan forstå det. Det er tidvis snakka og ofte godt forstått utanfor Veneto, som i Trentino, Friuli-Venezia Giulia, Istria og ein del byar i Dalmatia, totalt 6 til 7 millionar menneske. Språket er kalla for vèneto eller vènet på venetiansk og veneto på italiensk; den varianten ein taler i Venezia er kalla for høvesvis venexiàn/venesiàn eller veneziano. Sjølv om det er referert til som ein italiensk dialekt, sjølv av dei som snakkar det, er det faktisk eit eige språk, ikkje ein avart eller avleidd av italiensk. Venetiansk skil seg ut både i grammatikk, fonetikk, og ordforråd. Typologisk har venetiansk lite til felles med dei gallisk-italiske språka i nordvestlege Italia, men viser ein del slektskap med det nærliggande istriotiske språket som ein bruker i dei vestlege delene av Istria i Kroatia.
Venetiansk er ikkje nærskyldt med venetisk, eit utdøydd indoeuropeisk språk som ein tala i regionen Veneto ein gong på 600-talet f.Kr.
Historie
Venetiansk stammar frå vulgærlatin, påverka av gallarar, og moglegvis delvis frå eit venetisk underlag, og av språka til germanske stammar som vestgotarar, austgotarar og langobardar som invaderte Italia på 400-talet. Venetiansk, som eit kjent skriftleg språk, er dokumentert på 1200-talet. Det finst òg påverknader og parallellismar med gresk og albansk i ord som piròn (gaffel), inpiràr (å dela), carega (stol) fanela (skjorte).
Ave Maria
Ave Maria eller Ver helsa, Maria, òg kalla «Englehelsinga», er ei katolsk bøn retta til Jomfru Maria.
Venetiansk
Historie
Språket fekk betydeleg prestisje i tida til republikken Venezia då det fekk status som eit lingua franca i Middelhavet. Kjende venetiansk-språklege forfattarar var dramatikarane Angelo Beolco (1502–1542) og Carlo Goldoni (1707–1793). Både Ruzante og Goldoni, som følgde den gamle italienske teatertradisjonen commedia dell'arte, nytta venetiansk i komediane sine som morsmålet til vanlege folk. Dei er vurdert som blant dei fremste italienske dramatikarane gjennom tidene, og  skodespela til Goldoni blir framleis framført i dag. Andre kjende verk på venetiansk er omsetjingane av Iliaden av Giacomo Casanova (1725–1798) og Francesco Boaretti, og dikta til Biagio Marin (1891–1985). Kjent er òg eit venetiansk manuskript med tittelen Dialogo dei Cecco då Ronchitti då Bruzene in perpuosito dei la stella Nova, om ei nova og andre astronomiske emne, som er tilskrive Galileo Galilei (1564–1642).
Ave Maria
Dei første fire linene er henta frå engelen Gabriels helsing til Maria i Evangeliet etter Lukas. Dei tre siste linene er ei bøn om Marias forbøn. Bøna vert bruka både for seg sjølv og i kombinasjon med andre bøner, og er den mest framtredande delen av rosenkransbøna. Ave Maria er òg sentral i angelusbøna.
Bøna fekk ei sterk stilling i seinmellomalderen. Ho vart sungen fleirstemmig, som regel til ein gregoriansk melodi, alt på 1100-talet. I romantikken fekk ho ny aktualitet, mange komponistar har tonsett songen, spesielt kjende er Franz Schuberts opus 52/6 og Charles Gounods «Méditation», ein tilkomponert melodi over Bachs «Preludium nr. 1» (1722). I den katolske salmeboka Lov Herren er ho teken med på nr. 755 med tone av Kirsten H. Jørgensen.
Venetiansk
Historie
Sm litterært språk blei venetiansk likevel overskugga av Dante Alighieri sin toskanske «dialekt» og franske språk som provençalsk og langues d'oïl (historisk nemning på dei galliske-romanske språka og dialektane).
Sjølv før nedgangen for republikken Venezia hadde venetiansk gradvis opphøyrt å bli brukt for administrative arbeid til fordel for toskansk-avleidd italiensk som hadde vore foreslått og nytta som eit verkemiddel for ein felles italiensk kultur sterkt støtta av framståande humanistar og poetar i Venezia, frå Pietro Bembo (1470–1547), ein avgjerande figur i utviklinga av det italienske språket, til Ugo Foscolo (1778–1827).
Bortimot alle dei som snakkar venetiansk i dag er diglossiske, det vil seia at dei lever i ein stabil språksituasjon der høgspråk og lågspråk blir nytta side om side, med venetiansk til bruk i uformelle samanhengar. Til trass for skritt for å anerkjenna det, har venetiansk blitt verande eit språk som stadig vanskelegare lèt seg overføra til neste generasjon då yngre generasjonar synest å føretrekka standard italiensk i mange situasjonar. Dette problemet er òg vorte ytterlegare komplisert av ein større del innvandrarar som berre snakkar eller lærer seg standard italiensk.
Távros
Távros (gresk Ταύρος) er ein tidlegare kommune i dei sørlege forstadane til Aten i Hellas. Frå 2011 er han ein del av kommunen Moskháto-Távros i periferieininga Sør-Aten i periferien Attikí.
Jens Gram
Jens Gram er namnet på fleire personar:
Nordisk meisterskap i sykling 1976
Nordisk meisterskap i sykling 1976 vart avvikla ved Borås i Sverige frå 2. til 4. juli.
175 km fellesstart
<br style="clear:both;" />
100 km lagtempo
<br style="clear:both;" />
Solbakken folkehøgskole
Solbakken folkehøgskole er ein frilynt folkehøgskule som ligg i Sør-Odal kommune i Innlandet fylke. Skulen vart oppretta i 1946 og er eigd av Stiftelsen Solbakken folkehøgskole.
Bommen
Bommen var ein liten kanal i Risør. Kanalen låg der Havnegata går i dag opp til Storgata. Han var farbar berre med små båtar og vart truleg lagt att etter bybrannen i 1861.
I dag blir namnet «Bommen» nytta om naturhamna aust for Risør sentrum. På folkemunne går ho under namnet «Pjolter bay».
Dampskipskanalen
Dampskipskanalen var ein 280 meter lang kanal på Lillestrøm frå Nitelva inn mot jernbanestasjonen på sørsida av denne. Kanalen vart opna i 1862 nokre år etter at Hovudbanen vart opna til Lillestrøm. Den vart lagt att i 1927. I den tida den eksisterte vart den nytta både til tømmertransport og frå 1865 til dampskipstrafikk på Øyern. Ein hadde direkte overgang frå stasjonen til dampskipskaia.
Juvel
Ein juvel er ein slipt edelstein eller eit smykke av edelsteinar. Ein som arbeider med sliping, innfatning og/eller sal av edelsteinar og smykke som yrke vert kalla ein juvelar eller gullsmed.
I overførd tyding vert det nytta om noko fint og kostbart.
Dima Bilan
Dima Bilan er ein russisk songar. Han representerte Russland i Eurovision Song Contest 2006 og kom på 2. plass. I 2008 representerte han Russland igjen i Eurovision Song Contest, denne gongen kom han på 1. plass.
Columbiaelva
Columbiaelva er ei 2 000 kilomter lang elv nordvest i Nord-Amerika. Elva har kjelder i Rocky Mountains i Britisk Columbia i Canada. Ho renn mot nordvest og deretter sørover inn i den USA-amerikanske delstaten Washington, vender deretter vestover der ho dannar mesteparten av grensa mellom Washington og delstaten Oregon før ho renn ut i Stillehavet.
Dima Bilan
I 2005 freista Bilan å bli Russland sin deltakar i Eurovision Song Contest med songen Not That Simple, men lukkast ikkje. Året etter forsøkte han igjen, og vann denne gongen den russiske konkurransen med songen Never Let You Go. Under Eurovision Song Contest 2006 i Aten enda han på 2. plass.
Columbiaelva
Nedbørsfeltet til Columbiaelva er kring 670 000 km². Ho er den fjerde største elva i USA målt i vassmegnd. Største sideelva er Snake River.
Dima Bilan
I 2008 vann han den russiske konkurransen på nytt med songen Believe. Under Eurovision Song Contest 2008 i Serbia vann han heile showet, og sørgde for at Eurovision Song Contest 2009 vart arrangert i Moskva.
Bilan har elles gjeve ut fleire cd-ar og singlar.
Kjelder
'
Midnatt
Midnatt har ei særskild kulturell tyding nyttårsaftan, då tidspunktet markerer overgangen til eit nytt år.
Thorleif Andresen
Thorleif Steinar Andresen er ein norsk tidlegare syklist frå Enebakk som vart til delt kongepokalen i 1964, 1969 og 1971. Han vann ei rekke med norske meisterskap i tida 1963-79. Han sigra 1971 i Telemark rundt, 1974 i Tyrifjorden rundt og 1975 i Rheinland-Pfalz rundt.
Midnatt
Sann midnatt er tidspunktet for den nedre kulminasjonen av den verkelege sola, det vil sei at sola er i nord på den nordlege halvkula.
Pixbo
Pixbo er ein svensk tettstad i Västra Götalands län i landskapet Västergötland. Pixbo ligg i begge i Härryda kommun og Mölndals kommun. I 2005 hadde tettstaden 1 534 innbyggjarar.
Tennessee Ernie Ford
Tennessee Ernie Ford var ein amerikansk songar, skodespelar og programleiar. Han framførte songar innnan country, western, pop og gospelmusikk, og er særleg kjend for sine versjonar av «The Shotgun Boogie» og «Sixteen Tons». Han var også programleiar for TV-programmet College of Musical Knowledge og spelte i tv-serien I Love Lucy.
På 50-talet utgav Tennessee Ernie Ford ut over 50 singlar. I 1990 blei han innlemma i Country Music Hall of Fame og i 1994 i Gospel Music Hall of Fame.
Euller
Euller er ein tidlegare brasiliansk fotballspelar.
Fjellarve
Fjellarve (Cerastium alpinum) er ei urt i nellikfamilien. Arten har ei amfi-atlantisk utbreiing. Planta vert kring 15 cm høg. Stengel og blad har korte eller oftast lange mangecellar ullhår, ofte blanda med kjertelhår, eller, hjå underarten snauarve, ingen hår. Stengelen er ofte fleirblomstra. Dei øvre støtteblada er hinnekanta. Begerblada er 8-10 mm lange, og midtre delen mørkgrøn eller fiolett. Fjellarve blomstrar kring juli månad på turre stader, grus og knausar, mest til fjells. Planta veks i alle fjelltrakter i Noreg. Ho er funnen opp til 2220 m i Jotunheimen. Fjellarve hybridiserer med snøarve og vanleg arve.
Mölndal
Mölndal er ein svensk by i Västra Götalands län i landskapet Västergötland. Mölndal er administrasjonssenter for Mölndal kommune og i 2005 hadde byen 14 439 innbyggjarar.
Mölndal fekk bystatus i år 1922.
Vintersmett
Vintersmett (Troglodytes hiemalis) er ein fugl i gjerdesmettfamilien som lever i austlege delar av Nord-Amerika.
Fram til ca. år 2011 var dette taksonet rekna som same arten som gjerdesmett (Troglodytes troglodytes) i Eurasia og Nord-Amerika. Utsjånaden til Troglodytes hiemalis skil seg lite frå gjerdesmett i Noreg, dei har same storleik og kroppsform, men Troglodytes hiemalis er skildra med lysare fjørdrakt, med svake teikn på kvite flekker, særleg på undersida. Fuglen er 9 til 10,5 cm i kroppslengd og veg ca. 6-10 gram. Utbreiingsområdet for hekking er i Canada frå sentrale delar av landet aust mot British Columbia og austover til New Foundland. I USA hekkar han berre lengst aust frå nordaustre Minnesota og austover til og med Maine og Pennsylvania, om vinteren sørvestover til Texas og kanskje litt inn i norvestlegaste Mexico.
Krasnokamensk
Krasnokamensk (russisk Краснока́менск) er ein by i Zabajkalskij kraj i Russland med om lag 55 000 innbyggjarar (2008). Han ligg rundt 400 km søraust for Tsjita.
Krasnokamensk vart grunnlagd i 1967 og fekk bystatus i 1969. Han er mest kjend for urangruva si, som er den største i Russland
Krasnokamensk lufthamn ligg 7 km søraust for byen.
Vågstranda
Vågstranda er ei lita bygd i Rauma kommune i Møre og Romsdal med i underkant av 500 innbyggarar og namnet på eit sokn i Indre Romsdal prosti i Møre bispedømme.
Vågstranda har eige oppvekstsenter (barnehage og barneskole), kyrkje og daglegvarebutikk med post. Bygda har elles mange turmoglegheiter, frå fjord til fjell.
Nordens største brakkvasspoll er lokalisert her, med oppdrett av østers og ål. Bygda har òg fiskeoppdrettsanlegg.
Fylkesveg 702 i Telemark
Fylkesveg 702 i Telemark går mellom Bakkane i Siljan kommune og fylkesgrensa mot Buskerud ved Grorud. Vegen er 19,5 km lang.
Sokndal kyrkje
Sokndal kyrkje er ei lafta krosskyrkje i Sokndal kommune i Rogaland fylke. Kyrkja vart oppført og teken i bruk i 1803, men vart ikkje formelt innvigd før 8. juli 1807. Kyrkja har om lag 600 sitjeplassar.
Kyrkjegarden ved kyrkja vert ikkje lengre brukt, men vert halden i hevd. Det er to gravplassar — Eikedal og Frøyland — lengre aust i Hauge tettstad, ein på kvar side av fylkesveg 44.
Mr. Blue Sky
Mr. Blue Sky» er ein song av den engelske rockegruppa Electric Light Orchestra (ELO) frå det sjuande studioalbumet deira, Out of the Blue (1977). Songen var skriven og produsert av frontmannen Jeff Lynne, og er fjerde og siste stykket i suiten «Concerto for a Rainy Day», som utgjorde side tre av den originale vinylutgåva av dobbeltalbumet. «Mr. Blue Sky» var den andre singelen frå albumet, og nådde sjetteplassen på UK Singles Chart, den britiske singellista, og 35. plassen på den amerikanske singellista. Songen vart spelt som oppvakningssong for astronauten Christopher Ferguson på dag tre av STS-135, den siste turen til romferja Atlantis.
Inspirasjon
I eit intervju med BBC Radio snakka Lynne om korleis han skreiv «Mr. Blue Sky» etter å ha reist bort til ei sveitsisk fjellhytte for å spele inn oppfølgjaren til A New World Record:
Arrangementet til songen er blitt kalla «Beatles-aktig», med likskapar til Beatles-songen «Martha My Dear» og «A Day in the Life».
Arrangement
Det vert nytta mykje kubjølle på songen, men dette er på plateomslmaget omtalt som «brannslokkar» spelt av Bev Bevan.
Dominic King skildra songen for BBC: Mykje vokal som minnar om Gibb-brørne (Bee-Gees) og Beatles-aktige arrangement (Penny Lane-bjølla, Pepper-pustinga, arpeggio-gitarar frå Abbey Road). Men denne flotte galskapen skapar sitt eige underverk - den bøyelege gitarsoloen, funky cello-refrenget, og den mest «freak-atastiske» vocoderen sidan Sparky sin Magic piano. I tillegg til det musikalske bakhaldsåtaket på «way» ved 2.51 er framleis spanande. Og det er før den symfoniske Swingle Singers/RKO Tarzan-film/Rachmaninoff-aktige finalen starta. Kitsch, men likevel særs oppstemmande.
Musikkvideo
Det vart gjeve ut ein musikkvideo for songen seint i 2012 via den offisielle nettsida til ELO og YouTube,, ein fargerik animasjonsfilm regissert av Michael Patterson og Candace Reckinger med animasjonssekvendar designa og animert av studentar ved University of Southern California.
Andre versjonar
Jeff Lynne spelte inn songen på ny i 2013 for eit samlealbum med andre nyinnspelte ELO-songar. Albumet vart gjeve ut som eit ELO-album..
I media
I 2002 vart songen spelt inn på ny av Lynne for ein Volkswagen-reklame kalla «Bubble Boy». Denne vart nytta som kjenningsmelodi i LAX, ein kortvarig fjernsynsserie i 2004-2005 frå Los Angeles lufthamn.
Songen vart nytta i 2006 i Doctor Who-episoden kalla «Love & Monsters». CSI: Crime Scene Investigation nytta songen i episoden «Lab Rats» (sesong 7, episode 20).
Songen er nytta i American Dad! (2011, sesong 6, episode 9).
Songen er nytta i filmane Eternal Sunshine of the Spotless Mind, The Magic Roundabout, The Game Plan, «Doogal», Megamind, Paul Blart: Mall Cop, The Invention of Lying, Role Models, A Smile as Big as the Moon og Martian Child.
Geir Digerud
Geir Digerud er ein norsk tidlegare syklist frå Oslo. Han vart nordisk meister i 1979, norsk meister 1975-80 i 50 km tempo og norsk meister 1977-79 i fellesstart. Åra 1978-80 var han med i dei norske mannskap som vann lagtempo i nordisk meisterskap, sommaren 1979 tok han og lagkamaratane bronseplassen under Sykkel-VM. Sommaren 1980 sigra Digerud i Austerrike rundt. Frå til -83 var han profesjonell syklist i to ulike italienske lag.
Per Digerud var far hans.
Lukuga
Lukuga er ei sideelv frå høgre til Lualaba i Den demokratiske republikken Kongo. Elva flyt ut frå den vestlege breidda av Tanganyikasjøen, og er det einaste utløpet frå innsjøen. Ho høyrer til nedbørsfeltet til Kongoelva.
Franz Ritter von Kobell
Wolfgang Xavier Franz Ritter von Kobell var ein tysk mineralog og diktar.
Von Kobell var professor i München. Kobell oppfant galvanotypien og innførte nye metodar ved mineralogiske undersøkingar. Forutan fagverk utgav han dikt på bayersk og pfalzisk bygdemål og ei samling jaktskisser, Wildanger.
MS «Tedno» (1992)
MS «Tedno», i dag «Osman Hamid Bey», er ein snøggbåt levert frå Harding Verft i Rosendal i desember 1992 til Hardanger Sunnhordlandske Dampskipsselskap (HSD).
Båten gjekk i ruta Bergen-Sunnhordland, og Bergen-Ølen. Frå 27. august til 10. september 1999 gjekk ho i Haugesundsruta (Stavanger-Haugesund) for MS «Tjelden». 23. september 1999 assisterte ho «Tjelden» i Bømlafjorden etter eit motorstopp. 26. juli 2000 kræsja båten i låg fart i kaien ved Rubbestadneset. Det vart berre små skadar, og båten var tilbake i rute dagen etter. 8. august 2000 grunnstøtte båten ved Flesland kai og fekk skadar i begge skroga. Båten måtte innom verkstad, men var attende i rute alt 11. august. 24. august 2003 fekk båten motorproblem på veg nordover, som ein del av Flaggruten med 90 passasjerar ombord. Båten gjekk til Rubbestadneset for eigen motor og MS «Baronessa» tok passasjerane vidare til Bergen.
Båten vart seld til Altinnal Turizm Istelmecilik ve Yatirim AS i Tyrkia i februar 2007. Per oktober 2014 er båten framleis i fart.
Fylkesveg 702
Fylkesveg 702 finst i fleire fylke i Noreg:
Vysjnij Volotsjok
Vysjnij Volotsjok (russisk Вы́шний Волочёк) er ein by i Tver oblast i Russland med om lag 50 000 innbyggjarar. Byen ligg rundt 120 km nordvest for Tver.
Jacob Hersleb Sodemann
Jacob Hersleb Sodemann var skuleinspektør, lærar, teolog og stortingsrepresentant i 1814  til Stortinget i 1814. Han representerte Trondhjem.
Sodemann vart fødd på Aure prestegard som son av sokneprest Lorns Holst Sodemann og Sara Rebekka Hersleb. Han vart utdanna teolog og vart tilsett som lærar ved Trondhjems borgerlige realskule i 1811, var inspektør frå 1812 til 1846. I 1815-16 var han sekretær i Det Kongelige Norske Videnskabers Selskab og medlem av same frå 1811.
Han fekk Vasaorden, men bar den aldri.
MF «Hardingen» (1993)
MF «Hardingen» er ei bilferje levert frå Slipen mek. Verskted i Sandnessjøen i januar 1993 til Hardanger Sunnhordlandske Dampskipsselskap (HSD). Ferja vart sett inn i ruta Kinsarvik-Utne-Kvanndal, men har dei siste åra berre gått strekninga Utne - Kvanndal.
Fram til i dag har ferja vore i flåten til HSD, HSD Sjø, Tide Sjø og Norled heile vegen.
Vysjnij Volotsjok
Næringsliv
Byen har i dag eit mangfaldig næringsliv, som omfattar tekstilindustri, trevarer, papirindustri og næringsmiddelindustri, i tillegg til enkelte utdanningsinstitusjonar.
Både hovudvegen og jernbanen mellom Moskva og Sankt Petersburg går gjennom byen.
Wild West Hero
«Wild West Hero» er ein song av Electric Light Orchestra (ELO) frå 1977 og det siste sporet og tredje singelen frå albumet Out of the Blue. Songen vart skriven av frontmannen Jeff Lynne. Melvyn Gale, som normalt er cellisten i bandet, spelte Western-aktig piano på songen.
Singelen gjekk inn på 31. plassen på den britiske singellista i juni 1978, men fall til 36. plass veka etter. Samstundes vart det gjeve ut ein 12" vinylversjon på gul vinyl, og etter seks veker hadde singelen nådd sjetteplassen på lista.
Z-transformasjon
Z-transformasjonen (frå engelsk Z-transform) er ei lineæravbilding som konverterer tidsdiskrete signal (ein sekvens av reelle eller komplekse tal) over til ein representasjon på kompleks form i eit domene kalla Z-domenet, eller Z-planet. Z-transformasjonen opnar opp for å gjere analyse av ei større mengde av signal enn det fouriertransformasjonen er i stand til ettersom fourierdomenet er ei delmengde av Z-domenet.
Innanføre signalhandsaming gjev Z-transformasjonen òg eit matematisk grunnlag for analyse og design av digitale filter. Transferfunksjonen og difor òg frekvensresponsen til tidsdiskrete system/filter kan uttrykkjast på fleire måtar ved hjelp av Z-transformasjonen, som rasjonale transferfunksjonar, på pol-nullpunktform, tilstandsromform, etc.
Den tidskontinuerlege varianten av Z-transformasjonen, som tek utgangspunktet i tidskontinuerlege funksjonar i staden for tidsdiskrete, er kjend som Laplace-transformasjonen.
Definisjon
Z-transformasjonen av eit tidsdiskret signal x[n] med intervall er definert som
der n er eit heiltal og er eit komplekst tal, der r er distansen frå origo, \omega er vinkelfrekvensen  og T er sampelintervallet. Det særskilde høvet for når r=1 vert kalla tidsdiskret fouriertransform (DTFT).
Om X(z)=\infty for alle z, dvs. det ikkje finst eit konvergensområde, så vert det sagt at Z-transformasjonen av signalet x[n] ikkje eksisterer.
Motivering
Z-transformasjonen er nært relatert til fouriertransformasjonen. Under særskilde føresetnadar kan ein motivere Z-transformasjonen ut av fouriertransformasjonen, samstundes som ein òg kan vise at fourierdomenet er ei delmengde av Z-domenet.
Fouriertransformasjonen for eit tidsdiskret signal x[n] er definert som
,
.
Mange signal oppfyller ikkje dette kravet og då eksisterer ikkje fouriertransformasjonen for signalet. Til dømes er det ikkje mogleg å analysere ustabile LTI-system med fouriertransformasjonen ettersom impulsresponsen for ustabile LTI system ikkje oppfyller kravet ovanføre om absolutt summerbarhet av signalet.
Ei løysing for at inngangssignalet skal oppfylle det ovannemnde kravet er at inngangssignalet x[n] vert muliplisert med noko så det konvergerer mot ein verdi. Meir presist, at. Då vil kravet om absolutt summerbarhet av signalet vere oppfyllt for særskilde verdiar for \sigma. Med andre ord vert transformasjonen definert til å vere;
Om ein nå definerer at er eit komplekst tal, vert dette sjølve definisjonen av Z-transformasjonen.
Z-planet
Z-domenet er kodomenet til Z-transformasjonen, med andre ord vektorrommet som Z-transformasjonen avbildar til. Det vert nytta til både analyse av signal og filter og design av filter. Til desse føremåla vert nullpunkt, polar og konvergensradiusen definerte.
Nullpunkt
Eit filter som berre har nullpunkt og ingen polar er kjent som eit FIR-filter.
Polar
Mengda av alle verdiane z i Z-domenet som er uendeleg, er kjend som polar (frå engelsk; «poles»).
Om eit filter har polar er det kjent som eit IIR-filter.
Konvergensradius
Konvergensradius R, er mengda med ikkje-uendelege verdiar z i det komplekse planet. Inputsignalet til eit system/filter vil berre konvergere og såleis vere definert for særskilde verdiar for \sigma når. Summen må gå mot eit tal «raskt nok» skal det konvergere, og «raskt nok» er avgjort av parameteren \sigma, eller meir presist z:
kKonvergensradius som går frå ytste pol og inn til origo. Kausale signal har komplementet av dette området som inneheld endeløysa. Om signalet både har ein kausal del og ein antikausal del så er konvergensradiusen snittet av konvergensradiusane for kvar av delane, altså eit tynt belte som går kring origo. Det er ein unik korrespondans mellom ein sekvens og Z-transformasjonen av han, om konvergensradius vert medrekna.
Design av filter i Z-domenet
I Z-domenet vert eit filter designa ved å leggje til polar og nullpunkt i transferfunksjonen H(z) knytt til filteret. Polar hever fram magnituderesponsen til filteret/systemet medan nullpunkt undertrykkjer magnituderesponsen. For å undertrykkje frekvensen plasserer ein eit nullpunkt på einingssirkelen på vinkelen som svarer til frekvensen. For å heve fram frekvensar må ein plassere ein pol inni einingssirkelen nær frekvensen ein skal heve fram.
Røtene til polynomet i teljaren utgjer nullpunkta i H(z), medan røtene til polynomet i nemnaren utgjer polane til H(z). Faktoriserer ein polynoma, så får ein:
For å filtrere eit signal x[n] med filteret kan ein velje å multiplisere fouriertransformasjonen av impulsresponsen direkte med fouriertransformen av det aktuelle signalet x[n]. Eit anna alternativ er å ta invers Z-transformasjon av filteret ein nå har designa i Z-domenet og få filteret i tidsdomenet som ei differenslikning og nytte differenslikninga direkte på signalet x[n]. Invers Z-transformasjon av filteret gjev:
Og nyttar Z-transformeigenskapen om at :
Og får tidsrepresentasjonen til filteret som ein har designa (differenslikninga):
Design av filtereigenskapar
For at filteret skal vere reellt må alle polar og nullpunkt òg ha ein tilsvarande komplekskonjugert i Z-domenet.
For kausalitet må konvergensradiusen gå frå einkvan sirkel og ut til endeløysa i Z-domenet, som er ekvivalent med at h[n]=0 for n<0 i tidsdomenet. Dette er eit krav for filter som skal operere i sanntid.
For stabilitet må konvergensradiusen i Z-domenet innehalde einingssirkelen, som er ekvivalent i tidsdomenet med at impulsresponsen er absolutt summerbar. Dette må gjelde for å kunne implementerast på datamaskina. For FIR-filter er ein alltid garantert dette kravet ettersom eit slikt filter ikkje inneheld polar.
For lineær fase må det vere symmetri for polar og nullpunkt om einingssirkelen i Z-domenet. Dette svarar i tidsdomenet til einkvan symmetri i impulsresponsen.
Ligamentum mallei laterale
Det laterale leddbandet i hammaren (av latin ligamentum mallei laterale) er eit triangulært og fibrøst leddband som kryssar frå den bakre halvdelen av incisura tympanica til hovudet eller nakken av hammaren i øyret. Leddbandet si oppgåve er å gje stabilitet til hammaren.
Petter Moen
Petter Moen var ein norsk aktuar og motstandsmann frå Drammen.
Far til Moen var lokomotivførar. Sjølv tok han eksamen artium og frå 1920 arbeidde han i forsikringsselskapet Idun i Oslo, etter ei tid i ei aktuar-stilling. Under den tyske okkupasjonen av Noreg tok Moen del i den illegale motstanden, særleg som distributør og produsent av illegale aviser og trykksaker. Frå 1943 hadde han ei sentral rolle i dette arbeidet i Oslo. Etter kvart lukkast Gestapo å rulle opp ulike illegale nettverk og Moen og fleire andre vart arrestert 3. februar 1944. Medan han sat fengsla på politistasjonen Møllergata 19 skreiv Moen dagleg i kode på toalettark som han gøymde, desse kom for ein dag etter krigen var over. Petter Moen vart i september 1944 send til fangenskap i Tyskland med skipet «Westphalen». Han omkom då skipet forliste utanfor Marstrand i Sverige den 8. september.
Petter Moens dagbok kom ut i 1949, og er omsett til fleire språk.
The Dillards
The Dillards er ei USA-amerikansk bluegrassgruppe frå Salem i Missouri. Dei var kjende som bandet «The Darlings» på The Andy Griffith Show.
Bandmedlemmar
The Dillards bestod opphavleg av :
I 1968 slutta Doug Dillard for å skipe Dillard and Clark. Han fortsette stundom å spele med broren fram til eit par år før han døydde i 2012.
Besetninga i 2015:
Andre som har spelt i bandet er:
The Andy Griffith Show
Sjølv om The Dillards alt var eit etablert bluegrassband vart dei mest kjend som familien Darling på The Andy Griffith Show, der dei introduserte bluegrass for mange amerikanarar som aldri hadde høyrt det før. Dette var ei rolle som gjekk att i serien og The Dillards vart leia av den erfarne skodepelaren Denver Pyle som far deira og krukkespelaren Briscoe Darling. Maggie Peterson spelte Charlene Darling, syster deira som fekk mykje merksemd av rollefiguren Ernest T. Bass, spelt av Howard Morris. Dei var med i showet frå 1963 til 1966. I 1986 gjentok The Dillards rolla i ei sameina utgåve av showet, Return to Mayberry.
“Heroes” av David Bowie
«“Heroes”» er ein song av den engelske musikaren David Bowie, skriven i lag med Brian Eno og produsert av Bowie og Tony Visconti. Han vart spelt inn i juli og august 1977 i Hansa Studio by the Wall. Han vart gjeven ut 23. september 1977 som den første singelen frå det 12. studioalbumet hans med same namn, med B-sida «V-2 Schneider». Songen kmo ut i Berlinperioden til Bowie og songen vart ikkje ein stor hit verken i Storbritannia eller USA då han kom ut, men han har sidan vorte ein av signaturlåtane hans. I januar 2016 etter Bowie døydde, nådde songen 12. plassen på UK Singles Chart. «“Heroes”» er rekna som den nest mest covra låten til Bowie etter «Rebel Rebel».
«“Heroes”» har fått mykje lovord sidan han kom ut, og finst på mange lister over dei beste songane gjennom tidene. Rolling Stone kåra han til den 46. beste songen og NME til den 15. beste. Bowie-forfattaren David Buckley har skrive at «“Heroes”» «er kanskje popens definitive melding om den potensielle triumfen til menneskeanda over motgang».
Tittel og tekst
Tittelen på songen er ein referanse til «Hero» av det tyske krautrockbandet Neu! frå 1975, som Bowie og Eno var tilhengjarar av. Det var ein av dei første songane dei spelte inn for albumet, men han vart verande ein instrumental til slutten av produksjonen. Hermeteikna i tittelen vart sett inn for å vise til den ironiske meininga av uttrykket i den elles romantiske og triumferande teksten og musikken. Produsent Tony Visconti tok æra for å ha inspirert til biletet av dei to kjærastane som kyssar kvarandre ved «muren», då han og korvokalist Antonia Maaß omfamna kvarandre, medan Bowie såg dei frå vindauget i Hansa Studio. Bowie sa då songen kom ut at personane i songen var eit ukjend, ungt par, men Visconti, som var gift med Mary Hopkin på denne tida, meiner at det var fordi Bowie ikkje ville avsløre forholdet hans til Maaß til nokon. Bowie stadfesta dette i 2003, over to tiår etter Visconti og Hopkin var skilde.
Musikk
Bowie sa at det «det jamne tempoet og rytmen» var inspirert av Velvet Underground-songen «I'm Waiting for the Man».
Richard Buskin i Sound on Sound skildra «“Heroes”» som eit «særs eksperimentelt stykke kunstrock». Musikken, skriven av Bowie og Eno, består av to akkordar (D-G) med «korte ekskursjonar til kjende akkordar» i G-dur. Biografen David Buckley har samanlikna songen med ein Wall of Sound-produksjon, med eit mektig og støyande arrangement av gitarar, perkusjon og synthesizerar. Eno har sagt at musikalsk har stykket alltid høyrdest «storarta og heroisk ut» og at han hadde «akkurat det ordet - heroes - i tankane, sjølv før Bowie byrja å skrive teksten». Det grunnleggande akkompagnementet bestod av eit vanleg arrangement med piano, bassgitar, rytmegitar og trommer. Dei andre partane bestod av syntheziser av Eno med hjelp av ein EMS VCS3 skapte lågfrekvente bordun-tonar, med ein rytmefrekvens frå tre oscillatorar som produserte ein skjelvande effekt. I tillegg skapte King Crimson-gitarist Robert Fripp ein uvanleg vedvarande lyd på gitaren, skapt av feedback ved at han sat forskjellige stader i rommet for å endre tonen på feedbacken. Visconti miksa ut basstromma til Dennis Davis og sa at songen verka å «gå tungt» med tromma, men hadde ei meir energisk kjensle utan denne.
Vokalsperre-effekt
Vokalen til Bowie vart spelt inn etter at dei fleste studiomusikarane hadde reist frå Berlin. Visconti rigga eit system med tre mikrofonar for å fange den episke vokalen, med ein mikrofon like føre Bowie, ein 7 meter unna og den siste 17 meter unna. Mikrofonane hadde lydsperrer som opna seg når volumet frå stemma til Bowie vart høg nok, slik at berre den første var open for den rolegare vokalen i starten av songen, den andre opna seg når vokalen vart litt høgare, og alle tre av dei opna seg for dei mest høglydte partia. Dette skapte progressivt meir klang og atmosfære etter høgare vokalen vart. Jay Hodgson skreiv «Framføringa til Bowie veks så i intensitet i takt med at stadig meir atmosfære fyller leveringa hans, før han i siste verset må rope for å bli høyrd ... Jo meir Bowie roper, berre for å bli høyrd, jo lenger bak i miksen til dette fleirdelte systemet til Visconti pressar vokalsporet seg og skapar ein sterk metafor for situasjonen kring dei dømde kjærastane Bowie syng om.»
Utgjeving og etterverknad
«"Heroes"» vart gjeven ut på forskjellige språk og forskjellige lengder (ein samlar sin våte draum i følgje NME-redaktørane Roy Carr og Charles Shaar Murray). I motsetnad til den forbløffande studiosituasjonen, vart videoen (regissert av Stanley Dorfman) naken og enkel, der Bowie syng songen i eit enkelt opptak, filma frå forskjellige vinklar, i eit mørkt rom føre ein lyskastar.
«“Heroes”» kom ut 23. september 1977 som den første singelen frå det 12. studioalbumet til Bowie med same namn på RCA Records med ei lengd på 3:32 og albumsporet «V-2 Schneider» som B-side. Han kom så ut med ei lengd på 6:07 som det tredje sporet, mellom «Joe the Lion» og «Sons of the Silent Age», på albumet i oktober same året. Ein annan 12"-singel inneheld både singel- og albumversjonen, og kom ut i USA på RCA Victor (as RCA / JD-11151) same året. Den tyske og franske versjonen, kalla høvesvis «"Helden"» og «"Héros"», kom ut på RCA (RCA / PC-9821).
Trass i at singelen vart marknadsført, mellom anna med den første framferda til Bowie på Top of the Pops sidan 1972, nådde berre singelen 24. plassen i Storbritannia og nådde ikkje lista i det heile i USA. I Italia selde singelen til gullplate.
Mottaking og ettermæle
Charlie Gillett skreiv for NME då plata kom ut: «Vel han hadde eit ganske godt løp for pengane våre, for ein fyr som ikkje var noko songar. Men eg trur tida hans har vore og gått, og dette høyrest berre sliten ut. Så igjen, kanskje det store, tunge riffet vil bli absorbert på radioen, og den monotone kjensla kan berre vere hypnotisk nok til å trekke folk til å kjøpe ho. Eg håar ikkje det.» Trass i den dårlege meldinga vart songen plassert på sjetteplassen på årslista til NME for 1977.
Israel under vinter-OL 2022
Israel deltok under Vinter-OL 2022 i Beijing i Kina i perioden 4. til 20. februar 2022.
“Heroes” av David Bowie
Mottaking og ettermæle
Seinare har kritikken vore god. I februar 1999 kåra Q Magazine «"Heroes"» som ein av dei 100 beste singlane gjennom tidene. I mars 2005 plasserte det same magasinet songen på 56. plass på lista si over dei 100 beste gitarsongane. I 2004 rangerte Rolling Stone songen på 46. plassen på lista si over dei 500 beste songane gjennom tidene. Songen var med på lista til Pitchfork Media over dei «500 beste songane frå punk til i dag» i 2008. John J. Miller frå National Review rangerte «"Heroes"» på 21. plass på ei liste over «dei 50 største konservartive rockesongane» på grunn av den anti-sovjetiske, politiske konteksten. Songen vart òg ein homo-hymne. Uncut plasserte øvst på lista si over dei 30 beste Bowie-songane i 2008.
Israel under vinter-OL 2022
Den israelske troppen bestod av seks idrettsutøvarar: to alpinistar, tre kunstløparar og ein skeiseløpar. Evgeni Krasnopolski og Noa Szőllős var flaggberarar for Israel under opningsseremonien, medan ein friviljug var flaggberar under avslutningsseremonien.
“Heroes” av David Bowie
Mottaking og ettermæle
Bowie har ofte spelt songen på konsertane sine. Songen har vorte mykje nytta i reklamefilmar, mellom anna for Microsoft, Kodak, CGU Insurance, HBO Olé (HBO Latin America) og forskjellige idrettsarrangørar verda over. Heroes finst i videospelet Rock Band.
Robin Williamson
Robin Duncan Harry Williamson er ein skotsk multiinstrumentalist, songar, låtskrivar og historieforteljar, som først vart kjend som medlem av The Incredible String Band.
Karriere
Mellom 1966 og 1974 var Robin Williamson eine halvdelen av The Incredible String Band, men karrieren hans fortsette etter at dette bandet gav seg. Williamson skipa The Far Cry Ceilidh Band med Stan Schnier og Mark Simos, men dei spelte aldri inn noko i studio. I 1976 møtte Williamson harpisten Sylvia Woods, og i lag med Chris Caswell og Jerry McMillan, skipa dei Robin Williamson & His Merry Band. Mellom 1977 og 1979 gav dei ut tre album: det særs tradisjonelle Journey's Edge i 1977, American Stonehenge i 1978 og A Glint at the Kindling i 1979, med den episke, historiske syklusen «Five Denials on Merlin's Grave». Etter at The Merry Band vart oppløyst, la Williamson ut på ein soloturné, der han fortalte tradisjonelle historier sett til musikk. Utgjevingar frå denne tida var mellom anna Songs of Love and Parting og Legacy of the Scottish Harpers. Williamson hadde stor interesse for den britiske skaldetradisjonen og skreiv fleire bøker og spelte inn lydband der han fortalte tradisjonelle soger. Seinare har Williamson òg spelt inn plater med barnemusikk og vore oppteken med miljøsaker for Scottish Wildlife Trust. Iron Stone kom ut på selskapet ECM i 2006, men det neste albumet kom ikkje ut før i 2012 med Love Will Remain. I 2014 gav han ut Trust in the Rising Light.
“Heroes” av David Bowie
Mottaking og ettermæle
Songen vart spelt under innmarsjen til deltakarane i opningsseremonien til sommar-OL 2012 i London då dei britiske utøvarane entra stadion.
Moby har sagt at «“Heroes”» er ein av favorittsongane hans og meinte det var «uungåeleg» at musikken hans kom til å bli inspirert av denne songen, og Dave Gahan, frontmann og songar i Depeche Mode, vart henta inn i bandet då bandsjefen Vince Clarke høyrde han syngje «“Heroes”» under ein jam.
Lovord
N/A indikerer uordna liste.
Innhald
Alle songar skrivne av David Bowie og Brian Eno, utanom der andre er nemnde
Medverkande
I følgje biografen Chris O'Leary:
Wallflowers-versjonen
Det amerikanske rockebandet The Wallflowers spelte inn ein versjon av songen for filmmusikken til monsterfilmen Godzilla. Denne versjonen nådde tiandeplassen på den amerikanske Billboard Modern Rock Tracks-lista i 1998 og 27. plassen på Billboard Hot 100 Airplay-lista og 23. plassen på Billboard Top 40 Mainstream-lista. I Canada toppa singelen RPM Alternative 30 i seks veker og nådde 13. plassen på RPM Top Singles-lista. Den britiske duoen Dom and Nic regisserte musikkvideoen til songen.
Hunan
Hunan er ein provins i Folkerepublikken Kina. Han ligg sør for elva Chang Jiang og Dongtingsjøen. Hunan grensar til Hubei i nord, Jiangxi i aust, Guangdong i sør, Guangxi i vest, Guizhou i vest og Chongqing i nordvest. Provinsen har ei flatevidd på 211 800 km². Folketalet vart i 2009 berekna til 63,93 millionar. Changsha er hovudstad i provinsen.
“Heroes” av David Bowie
Medverkande
The Wallflowers
Hunan
Geografi
Med unnatak for det nordaustlege Hunan, er provinsen prega av fjellryggar som deler provinsen inn i fleire åtskilde område langs kvar sine sideelvar til Chang Jiang. Fjellet Hengshan, det sørlegaste av dei tidlegare, fem heilage fjell i Kina, ligg omtrent midt i provinsen. Nanlingfjella dannar i sør grense mot provinsen Guangdong.
“Heroes” av David Bowie
Medverkande
Andre
Hunan
Geografi
Alle dei større elvane renn ned mot Kinas største elv, Chang Jiang, og hamnar til sist i ho. Av desse har Xiang Jiang sine kjelder i provinsen Guangxi og renn inn i Hunan omtrent ved Quanzhou. Andre store elvar er Yuan Jiang og Lishui. Alle desse tre elvane munnar ut i bekkenet kring Dongtingsjøen, nordaust i provinsen. Innsjøen vert over 5 500 km² stor ved dei tider Chang Jiang og dei andre elvane fløymer over om sommaren.
Historie
Urskogane i Hunan vart folkesett av forfedrane til dei moderne miao, tujia, dong og yao-folka. Dei er kjend frå rundt 350 f.Kr. På denne tida og i hundrevis av år etterpå, var området ein magnet for migrasjon av hankinesarar frå nord. Desse rydda det meste av skogen og begynte å dyrke ris i dalane og på slettene. Migrasjonen frå nord var særleg stor under Aust-Jin-dynastiet og dei sørlege og nordlege dynastia, då nomadiske inntrengarar i nord pressa hanfolk sørover.
Under epoken til dei fem dynastia og ti kongedømma låg Hunan under det sjølvstendige regimet Ma Chu. Både Hunan og Hubei høyrde under Qing-dynastiet til provinsen Huguang. Hunan vart eigen provins i 1664 og fekk sitt noverande namn i 1723.
Hunan var eit viktig kommunikasjonssenter grunna si plassering langs Chang Jiang. Provinsen var i hundrevis av år kornkammer for mykje av Kina. Befolkninga voks heilt til 1800-talet. Hunan vart overfolka og saman med stor sosial ulikskap førte det til at bøndene gjorde opprør. Bak nokre oppstandar låg det òg etniske spenningar, så som det ti-år lange opprøret til miaofolket, 1795-1806. Taipingopprøret begynte sør i Guangxiprovinsen i 1850. Opprøret spreidde seg til Hunan og vidare austover langs elvedalen kring Chang Jiang. Ein hunanesisk hær under Zeng Guofan marsjerte inn i Nanjing og slo ned opprøret i 1864.
Hunan var heller roleg fram til 1910, då det vart gjort opprør mot Qingdynastiet. Eit nytt opprør, den kommunistiske haustoppstanden i 1927 vart leia av hunanesaren Mao Zedong. Desse oppretta det kortliva Hunansovjetet. Kommunistane heldt så ein geriljahær i fjellområda langs grensa mellom Hunan og Jiangxi i åra fram til 1934. Under press frå dei nasjonalistiske Kuomintangkreftene, begynte kommunisthæren på den berømte lange marsjen til basar i Shaanxiprovinsen. Etter kommuniststyrkane var fjerna, kjempa Kuomintang mot japanarane i den andre kinesisk-japanske krigen. Det forsvarte hovudstaden Changsha til han fall i 1944. Hunan kom relativt uskadd frå den delen av den kinesiske borgarkrigen som følgde etter Japan leid nederlag i 1945. I 1949 kom kommunistane til makta att og nasjonalistane trekte seg sørover.
Som Mao Zedong sin heimprovins støtta Hunan kulturrevolusjonen 1966-76. Provinsstyremaktene var i åra som følgde Maos død i 1976 tregare enn i dei fleste andre kinesiske provinsane med å vedta reformer etter Deng Xiaoping sitt program.
Demografi
I fylgje folketeljinga 2000 fordelte befolkninga i Hunan seg i 41 etniske grupper. 89,79 % registrerte seg som hankinesarar, medan 10,21 % var fordelt på ulike minoritetar. Størst mellom desse er tujia (4 %), miao (3 %), dong (1 %) og yao (1 %), vidare hui, bai, zhuang, uighur. Xiang-kinesisk er det mest utbreidde, innfødde talemålet i Hunan.
Administrasjonseiningar
Hunan er delt opp i 14 einingar på prefekturnivå, 13 av desse er byprefektur og den siste er eit autonomt prefektur.
Dei fjorten einingane er delt i 122 på fylkesnivå (34 distrikt, seksten byfylke, 65 fylke og sju autonome fylke). Desse er i sin tur delt i 2 587 einingar på kommunenivå (1 098 bykommunar, 1158 landkommunar, 98 etniske landkommunar, 225 subdistrikt og 8 fylkestyrte distrikt.
Gulkronekvitstjert
Gulkronekvitstjert (Myioborus flavivertex) er ein fugl i parulafamilien. Han er endemisk for Colombia med utbreiing avgrensa til eit lite område lengst nord i landet, Sierra Nevada de Santa Marta.
Skildring
Gulkronekvitstjerten når ei kroppslengd på 13 centimeter. Venglengda er 5,6 centimeter hos hannar, hofuglar 3 - 4 millimeter kortare. Hovudet er mest svart, men med iaugefallande gul krone, eit brungult, smalt band som går frå auge til auge over nebbrota. Vengene er mørk olivengrøne med smale grå fjørkantar. Oversida av fuglen er olivengrøn, på undersida er bleik gul. Halen er gråsvart med kvite ytre fjører. Også nebbet og beina er gråsvarte.
Schlieferspitze
Schlieferspitze er eit 3 290 meter over havet høgt fjell i Venediger-massivet i Hohe Tauern i Alpane, i forbundslandet Salzburg i Austerrike. Fjelltoppen, som er den høgste på den såkalla Krimmlerkammen, vert i litteraturen skildra som ein av dei vakraste toppane i Venediger-massivet. Frå toppen av Schlieferspitze strekker seg i fleire retningar ut opptil to kilometer lange egger.
Gulkronekvitstjert
Skildring
Denne parulaen lever i fuktig fjellskog, i tåkeskog og i krattskog i utkanten av skog i høgder frå 1200 til 3050 moh., men mest vanleg over 2000 meter. Under 2000 meter overlappar utbreiinga med skiferkvitstjert, Myioborus miniatus. Gulkronekvitstjerten lever hovudsakleg på insekt. Det skålforma reiret er godt gøymt på bakken eller lågt over bakken. Hekkesesongen er ikkje godt kjend, men ein har funne reir i mai med kull på to egg.
Populasjonsstorleiken er ikkje kjend, er trudd å vere minkande, men arten er klassifisert som livskraftig.
Schlieferspitze
Fjelltoppen vart nådd fyrste gongen den 22. august 1871 av ein geografiprofessor i Graz, Eduard Richter og ein kjøpmann i Praha, Johann Stüdl, den siste var elles ein av grunleggjarane av Deutschen Alpenverein.
Songen Born to Die
«Born to Die» er ein song av den amerikanske songaren Lana Del Rey frå det andre studioalbumet hennar, med same namn. Songen vart gjeven ut son den andre singelen hennar den 30. desember 2011 på Interscope Records. Songen vart skriven av Del Rey og Justin Parker, og produsert av Emile Haynie. Musikalsk er «Born to Die» ein neddempa ballade medan teksten handlar om eit forhold som er dømd til å mislukkast. Kritikarane merka seg at den apokalyptiske teksten og strykarane minna om komposisjonane til John Barry. Han fekk middels til gode meldingar av kritikarane, som meinte han var like stemningsskapande, men likevel lik, den førre singelen til Del Rey, «Video Games». I Storbritannia vart «Born to Die» den andre singelen til Del Rey på Topp 10 og nådde 9. plass den 4. februar 2012.
Det vart laga musikkvideo til songen, regissert av Yoann Lemoine, som syner Del Rey i eit ustabilt forhold med kjærasten, spelt av modellen Bradley Soileau, der dei er på ein biltur so med at ho vert drepen.
Komposisjon
Songen har ein «lett apokalyptisk» tekst, og opnar med linjene «Feet don't fail me now/ Take me to the finish line/ Oh my heart, it breaks every step that I take/ But I'm hoping at the gates, they'll tell me that you're mine.» I følgje songaren er songen «ei hyllest til ekte kjærleik og det ville livet», eit tema ein kan høyre i linjer som «Let me kiss you hard in the pouring rain, you like your girls insane.» Denne linja var annleis i den originale versjonen av songen der Del Rey song «Let me fuck you hard in the pouring rain» i staden for. Laura Snapes i NME samanlikna musikken med «sklier av smelta sjokolade pressa fram av ulasteleg produksjon», med John Barry-aktig «piskande strykarar» som minnar om musikken i Tatt av vinden (1939) og Western (1997).
Songen inneheld samplingar av vokalen frå «Long Red» av musikkgruppa Mountain.
Robert da Silva Almeida
Robert da Silva Almeida er ein tidlegare brasiliansk fotballspelar.
Egil Olsen (1948-2018)
Egil Olsen var ein norsk fotballspelar frå Drammen. Han var midtbanespelar på Strømsgodset-laget som i 1969 sigra i NM-finalen og som året etter vann både seriemeisterskapen og noregsmeisterskapen. Olsen fekk i 1970–71 landskampar for Noreg.
Klubbspel
Olsen spelte i 1965 og 1966 på IF Sparta, eit lag frå Lierstranda, i 5. divisjon. Han utmerkte seg elles på det norske juniorlandslaget og var frå 1967 aktiv i det nyopprykte toppserielaget Strømsgodset IF. 2. november 1969 skåra han det fyrste målet då laget frå Drammen vann finale-omkampen i Noregsmeisterskapen i fotball for menn 1969 mot Fredrikstad FK med 5 mål mot 3. Året etter bidrog han til at Strømsgodset gjekk til topps i 1. divisjon og slo Lyn med 4–2 i cupfinalen. Sesongane 1972 og 1973 var Olsen Skeid-spelar, eit lag midt på 1. divisjons-tabellen. Deretter var han atter Strømsgodset-spelar i 1974 og 1975, før han til sist var i sjå i Oslo BK si drakt i ein av dei lågaste divisjonane i seriesystemet.
Landslagsspel
20. juli 1970 fekk Olsen sin landslagsdebut for Noreg. Saman med klubbkameratane Tor Alsaker-Nøstdahl og Steinar Pettersen var han i Reykjavik med på å vinne 2–0 over Island. Haustsesongen 1971 spelte Olsen tre til landskampar.